# EEE

### Straipsnis iš Vikipedijos, laisvosios enciklopedijos.

„Grubia jėga“ atplėštas žaidimų kompiuteris, kurio dangtelis buvo užsuktas nestandartiniais, firmai specifiniais varžtais.

EEE (angl. Embrace, Extend, Extinguish) – liet. pripažink, išplėsk, nuslopink – ne itin garbinga programinės įrangos gamintojo strategija, trukdanti atviriems standartams įsitvirtinti. Šią strategiją naudojanti firma nuosekliai pritaiko tokius žingsnius:

1. Aktyviai įsijungia į siūlomo naujo standarto kūrimą, nurodo savo darbuotojams darbo laiku dalyvauti jo rengime („pripažink“).
2. Firma iš tiesų palaiko naująjį standartą, tačiau ima vis plačiau siūlyti įvairius savo specifinius „praplėtimus“ ir „pagerinimus“ (gamintojo prirakinimas). Kritikuojama ji tvirtina, jog šių pakeitimų reikalauja vartotojai („išplėsk“).
3. „Plėtinių“ naudojimas pasiekia tokį mastą, jog jų nepalaikantys kiti gamintojai nebegali konkuruoti. Firmos siūlomas standartas su visais papildymais, apribojimais ir išimtimis de facto tampa tikruoju standartu, vieninteliu, kurio laikytis yra prasmės. Taigi atviro standarto nebelieka („nuslopink“).

Šie metodai įvairių gamintojų buvo naudojami bandant paimti į savo rankas HTML, CSS, C++, kompiuterių architektūros, JavaScript, Java ir daugybę kitų standartų. Vardan neutralumo konkretūs firmų vardai iš lietuviškos versijos pašalinti; jei šių firmų konkurentams to padaryti nepavyko, tai ne visada buvo dėl pastangų stygiaus.

Kaip efektyviausia priemonė prieš šią strategiją paprastai įvardinamas atviras kodas.

Rodomas puslapis "http://lt.wikipedia.org../../../e/e/e/EEE_e8d9.html"

Kategorija: Ekonomika

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Español
- Français
- Galego
- Italiano